Barikada

Barikada (, iš  'statinė') – fortifikacinė užtvara, sudaryta iš parankinių medžiagų, pertverianti kelią, gatvę, tiltą, tarpeklį ar koridorių. Barikados statomos iš įvairių medžiagų, kurios pasitaiko netoliese – iš statinių, dėžių, betoninių blokų, transporto priemonių (automobilių, šarvuočių, vežimų ir pan.) ir jų dalių, medžių, baldų ir t. t. Barikados įrengiamos sukilimų, ginkluotų konfliktų metu. Barikadomis stabdomas priešininko judėjimas, priešininkas gali būti nukreipiamas norima kryptimi. Už barikadų gali būti įrengiamos šaulių pozicijos.

Dabar barikadas paprastai sušaudo savaeige artilerija ar tankais, nes atakuojant ginamas barikadas pėstininkais gali būti patiriami dideli gyvosios jėgos nuostoliai. Neturint artilerijos barikadas atakuojantys pėstininkai stengiasi užimti pastatus barikados šonuose, kad būtų galima apšaudyti už jos įsitvirtinusius priešininkus.

 Kitokios užtvaros 
Žodžiu  vadinamos ir laikinosios eismo užtvaros (), kuriomis atitveriami saugomi ar pavojingi plotai. Tokios užtvaros gali būti sudėtos iš betoninių blokų, kurie sulaiko net bandančius prasiveržti automobilius. Juostos ant eismo užtvarų tvorelių būna įstrižos ir leidžiasi žemyn ta kryptimi, kur nukreipiamas eismas.Official Florida Driver’s Handbook 2008 (1 October 2008), Division of Driver’s Licenses, Florida Department of Highway Safety and Motor Vehicles! Web-based PDF. Chapter 4, Section 7 "Special Signs. " Channeling Devices.

 Nuorodos 

Kategorija:Fortifikacija